**Budapest Főváros VII. kerület Erzsébetváros Önkormányzata Képviselő-testületének …/2020. (…) önkormányzati rendelete**

**a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) rendeletének módosításáról**

Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) rendeletének (a továbbiakban: Rendelet) módosításáról a következőt rendeli el:

**1. §**

A Rendelet 7. § (5) bekezdésének e) pontja helyébe az alábbi rendelkezés lép:

„e) az önkormányzat tulajdonában álló, legalább 2 éve üresen álló lakás vagy nem lakás céljára szolgáló helyiség elidegenítése esetén, amennyiben a lakást vagy a nem lakás céljára szolgáló helyiséget a közvetlenül szomszédos lakás tulajdonosa lakásbővítés, vagy a lakás vagy a nem lakás céljára szolgáló helyiséget a közvetlenül szomszédos nem lakás céljára szolgáló helyiség tulajdonosa helyiség bővítés (csatolás) céljából kívánja megvásárolni,”

**2. §**

E Rendelet a kihirdetést követő napon lép hatályba és a hatályba lépését követő napon hatályát veszti.

**dr. Laza Margit Niedermüller Péter**

jegyző polgármester

**Záradék**

A Rendelet kihirdetése 2020. ………. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A Rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

**jegyző**

**ÁLTALÁNOS INDOKOLÁS**

A jelen Rendelet módosításnak elfogadásával az önkormányzat tulajdonában álló, több éve üresen álló lakások és nem lakás céljára szolgáló helyiségek elidegenítése lehetővé válik.

**RÉSZLETES INDOKOLÁS**

**1. §**

A Rendelet érintett bekezdésének módosításával lehetővé válik a csatolással történő, több éve üresen álló, lakások vagy nem lakás céljára szolgáló helyiségek megvásárlása, melyet a közvetlen szomszédos nem lakás céljára szolgáló helyiség tulajdonosa is kezdeményezhet.

**2. §**

Hatályba léptető rendelkezés.