**Takarítási szolgáltatás ellátási szerződés**

Szerződő Felek (a továbbiakban: Felek) egyrészről

**Budapest Főváros VII. Kerület Erzsébetváros Önkormányzata**

Székhely: 1073 Budapest, Erzsébet krt. 6.

Képviseli: Niedermüller Péter polgármester

Számlavezető pénzintézete: OTP Bank Nyrt.

Számlaszáma: 11784009-15507008

Adóazonosító szám: 15507008-2-42

mint **Megrendelő** (továbbiakban: Megrendelő vagy Önkormányzat)

másrészről

**Erzsébetváros Fejlesztési és Beruházási Korlátolt Felelősségű Társaság**

Cím: 1076 Budapest, Garay utca 5. 1. em. 119

Képviseli: Galambos András György ügyvezető

Számlavezető pénzintézete: OTP Bank Nyrt.

Számlaszáma: 11784009-22222514-00000000

Adószáma: 10740398-2-42

Cégbíróság: Fővárosi Törvényszék Cégbírósága.

Cégjegyzék száma: 01-09-164125

mint **feladatellátást végző** (továbbiakban: ERZSÉBETVÁROS Kft. vagy Vállalkozó)

között, az alábbi feltételekkel:

**Preambulum:**

Az ERZSÉBETVÁROS Fejlesztési és Beruházási Korlátolt Felelősségű Társaság Budapest Főváros VII. kerület Erzsébetváros Önkormányzata által alapított és így az Önkormányzat által 100%-ban tulajdonolt gazdasági társaság.

A jelen szerződés tárgyát képező feladatellátás a Budapest Főváros VII. kerület Erzsébetváros Önkormányzata tulajdonában lévő és a Polgármesteri Hivatal, mint helyi önkormányzati költségvetési szerv használatában lévő ingatlanok (teljesítési hely) vonatkozásában kerül meghatározásra.

Felek rögzítik, hogy jelen szerződést aBudapest Főváros VII. kerület Erzsébetváros Önkormányzata Képviselő-testületének 371/2019. (XII.12.) számú határozata, valamint annak végrehajtására hozott döntés alapján kötik meg.

1. **A szerződés tárgya**

1.1. A Megrendelő megrendeli, az ERZSÉBETVÁROS Kft. elvállalja a Megrendelő **jelen szerződésben meghatározott** működési területén (teljesítési hely) az épületgondnoksági feladatok körében heti 5 munkanapon keresztül, teljes körűen, naponta a teljesítési helyen található helységek takarítását, emellett egyes helyiségek időszakos takarítását is (hetente, valamint kéthetente), valamint évente két alkalommal nagytakarítást a Megrendelő által előzetesen megjelölt időpontban (1. sz. melléklet).

1.1.1 Jelen 1.1. pontban meghatározott feladatok elvégzésekor az ERZSÉBETVÁROS Kft. alvállalkozó igénybevételére nem jogosult.

1.1.2 Az ERZSÉBETVÁROS Kft-t jelen szerződés 4. pontjában meghatározott szolgáltatási díj illeti meg, amely díj tartalmazza az 1.1. pontban meghatározott feladatok ellátásához szükséges anyag - és eszköz költségeket is.

1.2 A Megrendelő az általa meghatározott munkák elvégzését minden esetben írásban (e-mail, vagy hagyományos levél) rendeli meg. Halaszthatatlan esetben a szóban adott megrendelést soron kívül írásba kell foglalni. A Megrendelő a munka megrendelésekor megjelöli annak sürgősségét, valamint a munka megkezdésének és az annak befejezéséhez szükséges időigényét.

1.3. Esetenként a Megrendelő a Vállalkozót a működési területén, valamint a Megrendelő által tartott rendezvények helyszínén jelen szerződés 1.1. pontjában foglalt munkálatok elvégzésével is megbízhatja, amely egyedi megrendelés alapján történhet. Az egyedi megrendelésekre az 1.2. pontban rögzített rendelkezések megfelelően alkalmazandóak.

1.3.1. Az 1.3. pontban meghatározott feladatok ellátásáért az ERZSÉBETVÁROS Kft-t a 4.2. pontban meghatározott óradíj illeti meg, amely díj tartalmazza a felhasznált anyag - és eszköz költséget is.

1.3.2. Jelen 1.3. pontban meghatározott feladatok elvégzésekor az ERZSÉBETVÁROS Kft. alvállalkozó igénybevételére nem jogosult.

1. **A szerződés időtartama**
   1. A Felek a jelen szerződést**2020. július 19. naptól kezdődő hatállyal határozott időtartamra**, a közbeszerzési eljárás eredményes lefolytatása nyomán megkötendő szerződés hatályba lépéséig, de legfeljebb 2020. december 31 napjáig terjedő időszakra kötik meg egymással.
2. **A teljesítés helyek**

1. 1073 Budapest, Erzsébet krt. 6. szám alatti teljesítési hely;
2. 1076 Budapest, Garay u. 5. szám alatti teljesítési hely;
3. 1076 Budapest, Rózsa u. 8. szám alatti teljesítési hely;
4. 1074 Budapest, Dohány utca 45. szám alatti teljesítési hely;
5. az egyedi megrendelésben megjelölt teljesítési hely.
6. **Szolgáltatási díj**
   1. Jelen szerződés 1.1. pontjában meghatározott feladatok ellátásáért az ERZSÉBETVÁROS Kft.-t havi **4.500.000 Ft + ÁFA**, azaz négymillió-ötszázezer forint + ÁFA összegű díj illeti meg.
   2. Jelen szerződés 1.3. pontja szerinti feladatok elvégzéséért az alábbiak szerint jogosult díjazásra:

|  |  |
| --- | --- |
| **munka jellege** | **rezsióradíj (Ft/óra + ÁFA/fő)** |
| szerződés 1.1. pontjában foglalt feladat hétköznap | 2.500 |
| szerződés 1.1. pontjában foglalt feladat hétvégén illetve ünnepnap | 5.000 |

* 1. A szerződés 1. pontjában foglalt munkák elvégzésére felhasználható **keretösszeg** maximális összege **25.650.000; Ft+Áfa, azaz huszonötmillió-hatszázötvenezer forint +általános forgalmi adó.**

1. **Fizetési feltételek**
   1. Az ERZSÉBETVÁROS Kft. az 1.1 pontban foglalt **szolgáltatás havi díja tekintetében** a teljesítést követően havonta a tárgyhót követő 10. napig nyújthatja be számláját jelen szerződésben foglaltak szerint. A teljesítés időpontja a tárgyhó utolsó napja.
   2. Az ERZSÉBETVÁROS Kft. az 1.3. pontban foglalt szolgáltatások tekintetében a ténylegesen elvégzett munkát számlázhatja ki a Megrendelő felé.
   3. Az ERZSÉBETVÁROS Kft. az 1.1. és az 1.3. pontokban meghatározott feladatok ellátásáért az esedékes szolgáltatási díjról kiállított számláját csak a Megrendelő 10.1 pontjában meghatározott képviselője, illetve az általa meghatalmazott személy által aláírt teljesítési igazolás után jogosult a Megrendelő részére benyújtani.
   4. Az ERZSÉBETVÁROS Kft. által benyújtott és igazolt számlát a Megrendelő a számla kézhezvételét követő 30 napon belül köteles átutalással megfizetni az ERZSÉBETVÁROS Kft. pénzforgalmi számlája javára. A számla késedelmes kiegyenlítése esetén Megrendelő a Polgári Törvénykönyvről szóló 2013. évi V. törvény (a továbbiakban: Ptk.) 6:48. §-a szerinti késedelmi kamatot köteles megfizetni az Erzsébetváros Kft. részére.
   5. A kamatfizetési kötelezettség esedékességére a Ptk. 6:48. §-a az irányadó.
   6. A Megrendelő elismeri, hogy az ERZSÉBETVÁROS Kft. 2020. július 19. napjától a 1. pontban meghatározott feladatokat ellátja.
2. **A felek jogai és kötelességei**
   1. Az ERZSÉBETVÁROS Kft. kijelenti, hogy a feladatok elvégzéséhez szükséges szakértelemmel rendelkezik, jelen szerződés tárgyát képező feladatokat elvállalja, azokat a meghatározott minőségben elvégzi.
   2. Az ERZSÉBETVÁROS Kft. jelen szerződés szerinti szolgáltatásait a vonatkozó jogszabályi előírásoknak, szabványnak, valamint a kialakult szakmai gyakorlatnak, illetve jelen szerződés előírásainak megfelelően végzi, azért teljes körű felelősséget vállal, beleértve a környezetvédelmi előírásokat is.
   3. Az ERZSÉBETVÁROS Kft. a szerződés teljesítésekor teljes szakmai, jogi és pénzügyi felelősséggel tartozik.
   4. A Felek a szerződés teljesítése során kötelesek fokozottan együttműködni.
   5. Amennyiben a szerződés teljesítése során az ERZSÉBETVÁROS Kft. olyan körülményt észlel, amely akadályozza, vagy kizárja a szerződés szerinti teljesítést, úgy e körülményről köteles haladéktalanul a Megrendelőt értesíteni. Az értesítés elmaradása vagy késedelmes közlése esetén annak minden következményét az ERZSÉBETVÁROS Kft. viseli.
   6. Az ERZSÉBETVÁROS Kft. jelen szerződésben meghatározott feladatait a Megrendelő érdekében, annak utasításait figyelembe véve, fokozott gondossággal, szakmai hozzáértéssel, hiánytalanul köteles teljesíteni.
   7. Amennyiben az ERZSÉBETVÁROS Kft. a Megrendelőt arról értesíti, hogy szakszerűtlen, helytelen utasítást adott, és Megrendelő a fenti értesítés ellenére utasítását fenntartja, úgy az ERZSÉBETVÁROS Kft. az utasítás végrehajtásából eredő következményekért nem felel.
   8. ERZSÉBETVÁROS Kft. a munkáját úgy köteles megszervezni, hogy az a Megrendelő folyamatos működését szolgálja, azt nem akadályozhatja.
   9. Megrendelő az ERZSÉBETVÁROS Kft. részére – annak kérésére az adott intézményben – a munkavégzéshez lehetősége szerint zárható helyiséget biztosít, illetve a feladat ellátásához szükséges víz- és villamosenergia vételezési lehetőséget díjmentesen köteles biztosítani.
   10. Az ERZSÉBETVÁROS Kft. köteles a Megrendelő által jelen szerződés alapján biztosított közüzemi szolgáltatásokat (víz, energia) a takarékosság követelményeinek megfelelően célszerűen felhasználni, a felhasználás célszerűségét és mennyiségét a Megrendelő jogosult ellenőrizni.
   11. Az ERZSÉBETVÁROS Kft. tudomásul veszi, hogy a szerződés időtartama alatt Megrendelő jelen szerződés 10.1. pontjában szereplő képviselője, illetve az általa meghatározott személy jogosult a szolgáltatási tevékenység eseti ellenőrzésére, melyről a Felek jegyzőkönyvet vesznek fel.
   12. Az ERZSÉBETVÁROS Kft. jelen szerződés teljesítése érdekében olyan szakembergárdát köteles biztosítani, hogy azoktól elvárható legyen a szakszerű munkavégzés.
   13. Az ERZSÉBETVÁROS Kft. jelen szerződés 1.1 pontjában meghatározott feladatok teljesítésében résztvevő dolgozókat maximális gondossággal köteles kiválasztani, és jelen szerződés tárgyát képező szolgáltatások teljesítése során a feladatokat mindenkor megbízható, szakmailag felkészített, erkölcsi bizonyítvánnyal rendelkező, a hatóságoknál bejelentett munkavállalókkal kell ellátnia a Vállalkozónak.
   14. A Vállalkozó munkavállalóinak első munkanapján a Megrendelő képviselőjének átadja a személyzet személyi adatait, (név, anyja neve, lakcím) valamint bemutatja a dolgozó érvényes egészségügyi könyvét.
   15. A Vállalkozó az alkalmazottait azonos színű védőöltözettel (munkaruházattal) tartozik ellátni, az öltözet tisztántartása, illetve rendszeres cseréje a Vállalkozó feladata.
   16. A Vállalkozó gondoskodik az alkalmazottai munkavédelmi és tűzvédelmi oktatásáról. Az ERZSÉBETVÁROS Kft. emellett köteles ismertetni az információs önrendelkezési jogról és az információszabadságról szóló 2011. évi CXII. törvényt a szerződés teljesítésében személyesen részt vevő dolgozóival. Amennyiben az ERZSÉBETVÁROS Kft. – illetve munkavállalója - a fenti törvényben foglaltakat nem tartja be, úgy azt a Felek súlyos szerződésszegésnek tekintik, és az ERZSÉBETVÁROS Kft. a Megrendelő ilyen irányú jelzésének kézhezvétele után az érintett munkavállalót a munkaterületen nem foglalkoztatja.
   17. A személyzet tagjainak mindenkor ápoltan, tisztán kell megjelenniük a munkavégzés helyszínén.
   18. A Vállalkozónak a szolgáltatás teljesítésében közreműködő munkavállalója az alábbi viselkedési szabályokat köteles betartani:
   * személyes ügyeit nem intézheti egyik irodaépület területén sem,
   * személyes vendégeket egyik irodaépület területén sem fogadhat,
   * dohányozni a munkavégzés helyén tilos.
   1. A Vállalkozónak a szolgáltatás teljesítésében közreműködő valamennyi munkavállalója köteles minden rendkívüli eseményt a Megrendelőnek jelenteni, így különösen az észlelt vagy esetlegesen okozott káreseményt.
   2. Jelen szerződésben az ERZSÉBETVÁROS Kft. részéről közreműködő munkavállalók a szerződés teljesítésének területén talált tárgyakat köteles(ek) leadni az adott teljesítési hely titkárságán vagy portáján.
   3. A szolgáltatási tevékenység teljesítéséhez szükséges eszközök, gépi berendezések biztosítása a Vállalkozó kötelessége. A gépek meghibásodása esetén az ERZSÉBETVÁROS Kft. saját költségére tartozik gondoskodni azok javításáról, pótlásáról oly módon, hogy a jelen szerződés szerinti szolgáltatás teljesítésében ez késedelmet és/vagy minőségromlást ne okozzon.
   4. Felek rögzítik, hogy a Megrendelő jelen szerződés tárgyára vonatkozóan csak az ERZSÉBETVÁROS Kft-vel áll szerződéses kapcsolatban.
   5. Felek kijelentik, hogy jelen szerződésben foglalt kötelezettségeik teljesítése során tudomásukra jutó valamennyi információ, adat tekintetében titoktartási kötelezettséget vállalnak, valamint vállalják, hogy ezen információkat üzleti titokként kezelik, ezeket sem a szerződés időtartama alatt, sem pedig azt követően harmadik személyek tudomására a másik fél előzetes írásbeli hozzájárulása nélkül nem hozzák, illetve semmilyen módon nem teszik hozzáférhetővé. A Vállalkozó – a feladatot végző személyzetre is kiterjedően – tudomásul veszi, hogy az adott teljesítési helyen lévő irodákban, egyéb helyiségekben lévő iratok, adathordozón lévő adatállomány elmozdítása, elolvasása, azokról bármilyen másolat készítése (ideértve bármely képrögzítésre alkalmas eszközzel készített másolat is) tilos.
3. **Szerződésszegés**
   1. Felek rögzítik, hogy szerződésszegést eredményez bármely kötelezettség szerződésszerű teljesítésének elmaradása.
   2. Amennyiben az ERZSÉBETVÁROS Kft. a szerződést megszegi, kötbér és kártérítési felelősséggel tartozik, kivéve, ha bizonyítja, hogy a szerződés teljesítése során úgy járt el, ahogy az gazdálkodó szervezettől az adott esetben elvárható.
   3. A fenti szerződésszegés következményei alól nem mentesít az a körülmény, hogy a szerződésszegést a Megbízó, mint az ERZSÉBETVÁROS Kft. irányítására, felügyeletére jogosult szerv intézkedése okozta.
   4. A szerződés 1.1. pontjában foglalt feladatok nem megfelelő színvonalú, vagy mértékű hibás teljesítése esetén a Megrendelő jogosult a szolgáltatás havi díját 5%-kal, azaz öt százalékkal kötbér jogcímén csökkenteni. A hibás teljesítést a felek közösen állapítják meg, amennyiben vita keletkezik közöttük, úgy kötelezik magukat, hogy a vita ténybeli és jogi alapjainak feltárására közösen szakértőt bíznak meg. A szakértő díját annak a Félnek kell megfizetnie, amely Fél álláspontját a szakértői vélemény nem igazolta.
   5. A Felek a szerződés nem megfelelő minőségű vagy mértékű teljesítése alatt azt értik, hogy amennyiben az adott teljesítési helyen egy naptári hónapon belül legalább 2 alkalommal igazoltan és mindkét Fél által elfogadottan a szolgáltatás minősége vagy mértéke nem éri el a kiírásban, illetve a Vállalkozó ajánlatában meghatározott minőséget vagy mértéket, különös tekintettel a vonatkozó ISO előírásokra, a Megrendelő fenntartja a jogát, hogy a kötbért meghaladó kárát az ERZSÉBETVÁROS Kft-vel szemben érvényesítse.
   6. A szerződés 1.1. pontjában meghatározott feladatok vonatkozásában amennyiben az ERZSÉBETVÁROS Kft-nek felróható a szerződés nem teljesítése, úgy a Megrendelő jogosult 1 havi szolgáltatási díjnak megfelelő összegre meghiúsulási kötbér jogcímén. A szerződő Felek a szerződés nemteljesítése alatt a következőket értik: a teljesítés lehetetlenné válása, a szerződés meghiúsulása, illetőleg a szerződés teljesítésének az ERZSÉBETVÁROS Kft. által történő megtagadása. Amennyiben a Vállalkozó nem szerződésszerű teljesítése esetén a Megrendelő a szerződést felmondja, úgy a Megrendelő jogosult 1 havi szolgáltatási díjnak megfelelő összegű meghiúsulási kötbérre.
   7. A nem szerződésszerű teljesítés esetén történő felmondáskor a Megrendelő jogosult a meghiúsulási kötbér értékét a felmondás közlését megelőzően benyújtott, de ki nem fizetett számlák ellenértékébe beszámítani, egyéb esetben pedig külön igényként érvényesítheti. A Megrendelő részéről bármely nem szerződésszerű teljesítés jogi fenntartás nélküli elfogadása nem értelmezhető joglemondásként azon igényéről vagy igényeiről, mely/melyek a Megrendelőt a szerződésszegés jogkövetkezményeként megilletik.
4. **Eljárás jogvita esetén**

Jelen szerződésben nem szabályozott kérdésekben a Ptk. vonatkozó rendelkezései az irányadóak.

Szerződő felek a szerződésből eredő vitás kérdéseket elsődlegesen tárgyalás útján kísérlik meg egymás között rendezni, s abban az esetben fordulnak az ügyben hatáskörrel és illetékességgel rendelkező bírósághoz, amennyiben az egyeztetések nem vezetnek eredményre.

1. **A Megrendelő képviselője és kapcsolattartója, illetve az ERZSÉBETVÁROS Kft. kapcsolattartója**

10.1.Megrendelő képviselője, aki jogosult a teljesítésigazolás kiállítására:

Név: az Üzemeltetési Iroda mindenkori vezetője

Tel: 462-3276

E-mail: [uzemeltetes@erzsebetvaros.hu](mailto:uzemeltetes@erzsebetvaros.hu)

10.2. ERZSÉBETVÁROS Kft. kapcsolattartója:

Név: Galambos András György

Tel: 06 30 900 1197

E-mail: galambos.andras@efebe.hu

1. **Egyebek**
   1. Jelen szerződés elválaszthatatlan részét képező 1. sz. mellékletben foglaltak éppúgy kötelezők az ERZSÉBETVÁROS Kft. számára, mint a szerződés törzsszövege.
   2. Alulírott felek a jelen szerződést akaratukkal megegyezőnek találták, és jóváhagyólag írják alá.

Budapest, 2020. ……….„…”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Budapest VII. Kerület Erzsébetvárosi** **ERZSÉBETVÁROS Kft. képv.**

**Önkormányzat képv.** Galambos András György ügyvezető

Niedermüller Péter polgármester Vállalkozó

Megrendelő

Jogi ellenjegyzés:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Laza Margit

jegyző

Pénzügyi ellenjegyzés:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fitosné Z. Zsuzsanna

gazdasági vezető

1. számú melléklet

**Épületgondnoksági feladatellátás**

Takarítási feladatok részletes meghatározása

1. Feladatellátást végző ERZSÉBETVÁROS Kft. heti 5 munkanapon keresztül, teljes körű napi, és egyes helyiségek időszakos takarítását (hetente, valamint kéthetente) a **Polgármesteri Hivatal Budapest VII. kerület, Erzsébet krt. 6. szám alatti székhelye és Budapest VII. kerület Garay u. 5. szám alatti telephelye** helyszínek vonatkozásában az alábbiak szerint végzi el.

**1.1. Budapest VII. kerület, Erzsébet krt. 6. szám alatti** **Hivatal**

A teljes körű karbantartó takarítással érintett **helyiségek** **részletezése**:

* főbejárat és az előtte lévő közterület, irodahelyiségek, tanácstermek, tárgyalók, mellékhelyiségek (teakonyhák és WC-k), lépcsők, irattár, előtér, lépcsőház, belső és külső folyosók és személyfelvonó, és a hulladékgyűjtő edények tárolására szolgáló helyiségek

**1.2. Budapest VII. kerület, Garay u. 5. szám alatti Hivatal**

A teljes körű karbantartó takarítással érintett **helyiségek** **részletezése**:

* főbejárat és az előtte lévő közterület, irodahelyiségek, tanácstermek, tárgyalók, mellékhelyiségek (teakonyhák és WC-k), lépcsők, irattárak, belső udvar, előtér, lépcsőház, belső és külső folyosók és személyfelvonó, és a hulladékgyűjtő edények tárolására szolgáló helyiségek

**1.3. Budapest VII. kerület, Rózsa u. 8. szám alatti teljesítési hely**

A teljesítési helyen csak nagytakarítás végzendő évente 1 alkalommal.

**1.4. Budapest VII. kerület, Dohány utca 45. szám alatti teljesítési hely**

A feladatellátást végző ERZSÉBETVÁROS Kft. heti 2 alkalommal, titkársággal egyezetett időpontban végzi az iroda és a mellékhelységek takarítását.

**1.5*.*** ERZSÉBETVÁROS Kft. reggel 8.00 órától, felügyelet mellett látja el az Erzsébet krt. 6. sz. alatti épületben a jegyzői, polgármesteri és alpolgármesteri irodahelyiségek és titkárságok, valamint az OTP terminálszoba, pénzügyi titkárság, házipénztár, 2 db szerver szoba takarítását.

**2.** Az 1.1.-1.2. pontokban írott teljesítési helyek **napi takarítása** során elvégzendő résztevékenységek:

**2.1. Budapest VII. kerület, Erzsébet krt. 6. szám alatti** **Hivatal**

**1x naponta:**

* a padlóburkolatok (kő, parketta) portalanítása, felmosása teljes alapterületen
* a teljes alapterület porszívózása, padlószőnyeg és szőnyegek porszívózása
* a szemétkosarak, hamutartók kiürítése és kimosása, azokba szemétgyűjtő zacskó behelyezése, valamint a hulladékok kukába történő lehordása
* alapterületről egyéb hulladék összegyűjtése, kukába történő lehordása
* a berendezési tárgyak, bútorok külső felületének portalanítása, lemosása
* a bútorokon lévő berendezési tárgyak (telefon, asztali lámpa, irattartó, stb.) portalanítása
* technikai berendezések portalanítása
* faliképek portalanítása
* az ablakközök, párkányok, radiátorok, csővezetékek portalanítása és vegyszeres áttörlése
* székek, fotelek porszívózása és portörlése
* villanykapcsolók, fogantyúk, ajtók kilincskörüli részeinek vegyszeres áttörlése
* ajtók teljes felületének tisztítása, szükség esetén legalább hetente egyszer azok vegyszeres lemosása
* lépcsők és belső folyosók burkolatának vegyszeres felmosása
* teakonyhákban lévő konyhai eszközök és berendezések takarítása, portalanítás, porszívózás, fertőtlenítéses felmosás
* WC-k teljes alapterületének portalanítása, porszívózása, fertőtlenítéses felmosása
* a mosdók, mosdók körüli csempefelületek vegyszeres tisztítása és fertőtlenítése, légfrissítése
* a csaptelepek fényezése, valamint a körülötte lévő csempe fertőtlenítése
* tükrök vegyszeres tisztítása
* WC kagylók fertőtlenítő tisztítása
* vizesblokkok szükség szerinti vízkőmentesítése
* lábtörlők porszívózása
* pókhálók eltávolítása
* WC papír és papír kéztörlő tartók, folyékony szappanadagolók feltöltése

**2.2. Budapest VII. kerület, Garay u. 5. szám alatti** **Hivatal**

**1x naponta:**

* a padlóburkolatok (kő, parketta) portalanítása, felmosása teljes alapterületen
* a teljes alapterület porszívózása, padlószőnyeg és szőnyegek porszívózása
* a szemétkosarak, hamutartók kiürítése és kimosása, azokba szemétgyűjtő zacskó behelyezése, valamint a hulladékok kukába történő lehordása
* alapterületről egyéb hulladék összegyűjtése, kukába történő lehordása
* a berendezési tárgyak, bútorok külső felületének portalanítása, lemosása
* a bútorokon lévő berendezési tárgyak (telefon, asztali lámpa, irattartó, stb.) portalanítása
* technikai berendezések portalanítása
* faliképek portalanítása
* az ablakközök, párkányok, radiátorok, csővezetékek portalanítása és vegyszeres áttörlése
* székek, fotelek porszívózása és portörlése
* villanykapcsolók, fogantyúk, ajtók kilincskörüli részeinek vegyszeres áttörlése
* ajtók teljes felületének tisztítása, szükség esetén legalább hetente egyszer azok vegyszeres lemosása
* lépcsők és belső folyosók burkolatának vegyszeres felmosása
* teakonyhákban lévő konyhai eszközök és berendezések takarítása, portalanítás, porszívózás, fertőtlenítéses felmosás
* WC-k teljes alapterületének portalanítása, porszívózása, fertőtlenítéses felmosása
* a mosdók, mosdók körüli csempefelületek vegyszeres tisztítása és fertőtlenítése, légfrissítése
* a csaptelepek fényezése, valamint a körülötte lévő csempe fertőtlenítése
* tükrök vegyszeres tisztítása
* WC kagylók fertőtlenítő tisztítása
* vizesblokkok szükség szerinti vízkőmentesítése
* lábtörlők porszívózása
* pókhálók eltávolítása
* WC papír és papír kéztörlő tartók, folyékony szappanadagolók feltöltése

3. A jelen melléklet 1.1. és 1.2. pontjaiban írott teljesítési helyek **időszakos takarítása** (hetente, valamint kéthetente) során elvégzendő résztevékenységek:

**3.1. Budapest VII. kerület, Erzsébet krt. 6. szám alatti** **Hivatal**

* a főbejárat, előtér, 2 db földszinti belső ajtó, az Ügyfélszolgálat és Adócsoport üvegfelületének tisztítása havonta 2 alkalommal
* a főbejárat üvegének és kereteinek tisztítása havonta 2 alkalommal
* a lift ajtajának és oldalfalainak vegyszeres áttörlése, felmosása heti 1 alkalommal
* valamennyi körfolyosó burkolatának söprése és vegyszeres felmosása heti 1 alkalommal
* Okmányiroda és I. emeleti tanácsterem növényeinek gondozása, locsolása heti 1 alkalommal
* lépcsőházi korlátok és kovácsoltvas felületek tisztítása havonta 1 alkalommal

**3.2. Budapest VII. kerület, Garay u. 5. szám alatti** **Hivatal**

* a főbejárat üvegének és kereteinek tisztítása havonta 2 alkalommal
* a lift ajtajának és oldalfalainak vegyszeres áttörlése, felmosása heti 1 alkalommal
* valamennyi körfolyosó burkolatának söprése és vegyszeres felmosása heti 1 alkalommal
* lépcsőházi korlátok és kovácsoltvas felületek tisztítása havonta 1 alkalommal

4. Az **alkalmankénti takarítás** során elvégzendő feladatok a jelen melléklet 1.1. és az 1.2. pontjaiban írott teljesítési helyeken, valamint a Megrendelő által tartott rendezvények helyszínén külön megrendelés alapján.

4.1. Alkalmankénti takarítási feladatok különösen:

* Testületi ülések, rendezvények után székek helyreigazítása, poharak, tálcák elmosogatása, szekrényekbe történő visszahelyezése, a terem porszívózása, az asztalok letörlése
* az Erzsébet krt. 6. III. emelet összes helyiségéből, a II. emeleti konyhából, a házasságkötő teremből, valamint az ülésteremből a törülközők, konyharuhák, abroszok mosása és vasalása, valamint és külön megrendelés alapján a zászlók mosása, vasalása

4.2. Megrendelő – külön megrendelés alapján és szükség szerint – rendeli meg a konkrét alkalmi munkát. Az alkalmankénti takarítási feladatok előre pontosan nem határozhatók meg.

4.3. ERZSÉBETVÁROS Kft. a melléklet 1.1. és 1.2., és az 1.4 pontjaiban meghatározott teljesítési helyeken évente két alkalommal végez ún. nagytakarítást a Megrendelő által előzetesen megjelölt időpontban.

4.3.1. Nagytakarítás alkalmával végzendő feladatok:

* Külső nyílászárok vegyszeres lemosása, üvegfelületek tisztítása.
* Lift, liftakna vegyszeres lemosása, fertőtlenítése, üvegfelületek tisztítása.
* Függönyök, drapériák mosása, vasalása.
* Kárpitos bútorok vegyszeres takarítása.
* Szőnyegek, szőnyegpadlók vegyszeres takarítása.
* A napi takarítások alkalmával „*nem hozzáférhető helyek*”: függesztett-, és mennyezeti lámpatestek, falikarok, párkányok, klíma beltériegységek, szekrénytetők portalanítása.
* A napi takarítások alkalmával „*nem hozzáférhető helységek*” (raktár, esetleg pince) takarítása.
* Hulladéktároló edények mosása, fertőtlenítése.

**5.** **Teljesítési helyekhez megadott paraméterek:**

**5.1. Budapest VII. kerület, Erzsébet krt. 6. szám alatti** **Hivatal**

|  |  |  |
| --- | --- | --- |
|  | **Terület nagysága (m2)** | **Takarítandó terület nagysága (m2)** |
| Földszint | 811 | 796 |
| Félemelet | 223 | 143 |
| 1. emelet | 623 | 623 |
| 1. emelet | 568 | 558 |
| 1. emelet | 604 | 604 |
| 1. emelet | 562 | 562 |
| Lépcsőházak és körfolyosók | 435 | 435 |
| Épület előtti közterület | 204 | 204 |
| **Összesen:** | 4030 | 3925 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | Földszint | Félemelet | I. emelet | II. emelet | III. emelet | IV. emelet | Összesen: |
| Szőnyeg | (m2) | 481 | 0 | 86 | 54 | 201 | 140 | 962 |
| Szőnyegpadló | (m2) | 251 | 0 | 0 | 26 | 82 | 0 | 359 |
| Hidegburkolat (padlólap, műkő) | (m2) | 401 | 130 | 129 | 143 | 30 | 155 | 988 |
| Parketta | (m2) | 121 | 0 | 306 | 317 | 432 | 410 | 1586 |
| Ablakfelület | (m2) | 63 | 0 | 76 | 76 | 76 | 76 | 367 |
| Függöny | (m2) | 0 | 0 | 68 | 58 | 63 | 38 | 227 |
| Ajtó | db | 20 | 0 | 14 | 28 | 19 | 36 | 117 |
| Kárpitozott bútor | db | 73 | 13 | 136 | 96 | 120 | 101 | 539 |

|  |  |  |  |  |  |
| --- | --- | --- | --- | --- | --- |
| Helyiség | Darab | Összes alapterület (m2) | | | Összes csempefelület (m2) |
| Női WC | 18 | 103 | | | 301 |
| Férfi WC | 7 | 44 | | | 147 |
| Ügyfél WC | 1 | 5 | | | 14 |
|  | **26** | **152** | | | **462** |
|  | | |  |  | | |
| Folyékony szappan adagoló | | | db | 23 | | |
| -ebből kézfertőtlenítős | | | db | 8 | | |
| WC papír adagoló | | | db | 32 | | |
| Kéztörlő adagoló | | | db | 25 | | |
| WC csésze | | | db | 32 | | |
| Piszoár | | | db | 6 | | |
| Mosdó | | | db | 27 | | |
| Tükör | | | db | 27 | | |
| Higiéniai helyiségekhez tartozó csempefelületek nagysága | | | (m2) | 576 | | |

**5.2. Budapest VII. kerület, Garay u. 5. szám alatti** **Hivatal**

|  |  |  |
| --- | --- | --- |
|  | **Terület nagysága (m2)** | **Takarítandó terület nagysága (m2)** |
| Pince | 446 | 446 |
| Földszint | 436 | 436 |
| 1. emelet | 436 | 436 |
| 1. emelet | 455 | 455 |
| 1. emelet | 453 | 453 |
| 1. emelet | 237 | 237 |
| Lépcsőházak és körfolyosók | 69 | 69 |
| Épület előtti közterület | 47 | 47 |
| Belső udvar (tardosi kő) | 179 | 179 |
| **Összesen:** | 2758 | 2758 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | Pince | Földszint | I. emelet | II. emelet | III. emelet | IV. emelet | Összesen: |
| Szőnyeg | (m2) | 0 | 13 | 17 | 25 | 64 | 44 | 163 |
| Szőnyegpadló | (m2) | 0 | 37 | 0 | 0 | 0 | 0 | 37 |
| Hidegburkolat (padlólap, műkő) | (m2) | 448 | 414 | 190 | 210 | 186 | 84 | 1532 |
| Parketta | (m2) | 0 | 181 | 293 | 291 | 314 | 150 | 1229 |
| Ablakfelület | (m2) | 17 | 96 | 96 | 91 | 93 | 31 | 424 |
| Függöny | (m2) | 17 | 314 | 390 | 370 | 397 | 0 | 1488 |
| Ajtó | db | 20 | 30 | 35 | 37 | 32 | 18 | 172 |
| Kárpitozott bútor | db | 9 | 50 | 75 | 67 | 90 | 23 | 314 |

|  |  |  |
| --- | --- | --- |
| Folyékony szappan adagoló | db | 14 |
| -ebből kézfertőtlenítős | db | 1 |
| WC papír adagoló | db | 21 |
| Kéztörlő adagoló | db | 14 |
| WC csésze | db | 23 |
| Pisszoár | db | 6 |
| Mosdó | db | 23 |
| Tükör | db | 16 |
| Higiéniai helyiségekhez tartozó csempefelületek nagysága | (m2) | 495 |

**5.3. Budapest VII. kerület, Rózsa u. 8. alatti teljesítési hely**

A Megjelölt teljesítési helyen évente 1 alkalommal végzendő takarítás.

Takarítandó terület paraméterei

**Összes alapterület (m2)**

1077 Rózsa u. 8 (irattár)

|  |  |  |  |
| --- | --- | --- | --- |
|  | Elhelyezkedés | Összes alapterület  (m2) | Megjegyzés |
| **Irattár** | szuterén | **500** | évente 1\* |

* 1. **Budapest VII. kerület, Dohány utca 45. szám alatti teljesítési hely:**

A Megjelölt teljesítési helyen heti 2 alkalommal, a titkárságokkal egyeztetett időpontban végzi az irodák és mellékhelységek takarítását.

**Összes alapterület (m2)**

|  |  |  |  |
| --- | --- | --- | --- |
|  | Elhelyezkedés | Összes alapterület (m2) | Megjegyzés |
| 3. számú irodahelység | földszint | 30 | hetente 2\* |
| 12. számú irodahelység | földszint | 30 | hetente 2\* |
| 14. számú irodahelység | 1. emelet | 30 | hetente 2\* |
| 16. számú irodahelység | 1. emelet | 30 | hetente 2\* |
| 23. számú irodahelység | 1. emelet | 30 | hetente 2\* |
| 26. számú irodahelység | 1. emelet | 30 | hetente 2\* |

**6. A naponta teljesítendő takarítás ideje**

6.1. ERZSÉBETVÁROS Kft. a napi takarítást heti 5 munkanapon keresztül 05.00 és 08.00 óra között, valamint a mindenkori munkavégzést követően végzi a jelen melléklet 1.5. pontjában részletezett kivételekkel. A munkakezdéshez szükséges munkaterületet Megrendelő biztosítja.

6.2. ERZSÉBETVÁROS Kft. a melléklet 1.1., 1.2., pontjaiban meghatározott teljesítési helyeken a munkaidő teljes időtartama alatt *óránként* ellátja az ügyfél WC-k és előtereik teljes körű takarítását, WC papír és papír kéztörlő tartók feltöltését, folyékony szappanadagolók feltöltését.

6.3. ERZSÉBETVÁROS Kft. a melléklet 1.1. és 1.2. pontjaiban meghatározott teljesítési helyeken a munkaidő teljes időtartama alatt kétóránként ellátja az épület előtti – úttestig tartó – közterület teljes körű takarítását.ERZSÉBETVÁROS Kft. a melléklet 1.1. és 1.2. pontjaiban meghatározott teljesítési helyeken szükség esetén időjárási viszonyoktól függően az épület előtti – úttestig tartó – közterületen síkosság-mentesítési munkát végez.

6.4. ERZSÉBETVÁROS Kft. a melléklet 1.1. és 1.2. pontjaiban írott teljesítési helyeken az időszakos takarítást, az ott írott gyakorisággal, szintén 05.00 és 08.00 óra között végzi. A munkakezdéshez szükséges munkaterületet Megrendelő biztosítja.

6.5. ERZSÉBETVÁROS Kft. a munkavégzését a lehető legkisebb zajjal, a környező épületek lakói nyugalmának zavarása nélkül és energiatakarékosan köteles teljesíteni. A tevékenység megfelelő elvégzéséhez nem szükséges többlet energia- és telefonköltség az ERZSÉBETVÁROS Kft-t terheli.